
DR 30.7.2018                                                               109                    

 
Timbalan Yang di-Pertua [Dato' Mohd Rashid Hasnon]: Terima kasih Yang 

Berhormat Tumpat.  

Seterusnya saya ingin menjemput Yang Berhormat Sungai Besar.  

■ 1950 

7.50 mlm. 

Tuan Muslimin bin Yahaya [Sungai Besar]: Bismillahi Rahmani Rahim. 
Assalamualaikum warahmatullahi wabarakatuh, salam sejahtera, selamat petang, dàjiā 
xiàwŭ hăo, vanakkam, mohon izin.  

Terima kasih kepada Tuan Yang di-Pertua atas peluang yang diberikan kepada saya 
untuk membahaskan Titah Seri Paduka Baginda Yang di-Pertuan Agong pada sidang 
pertama, penggal pertama Kerajaan Pakatan Harapan. Saya ingin mengucapkan terima 
kasih kepada Pakatan Harapan atas kepercayaan kepada saya menggalas cabaran Sungai 
Besar pada PRU14 yang lepas.  

Terima kasih juga kepada rakyat, pengundi Sungai Besar yang bersama saya dalam 
perjuangan, kudrat, semangat dan air mata untuk menawan Sungai Besar buat pertama 
kalinya dan terima kasih kepada jentera parti Pakatan Harapan Sungai Besar yang percaya 
ada sinar di hujung terowong untuk menghadiahkan satu kerusi Parlimen untuk Pakatan 
Harapan. 

 Tuan Yang di-Pertua, Sungai Besar mengambil peluang membahas Usul 
Menjunjung Kasih Titah Diraja dalam pentadbiran baharu, kerajaan baharu, watak baharu 
sebuah Pakatan Harapan yang diimpikan oleh rakyat... [Tepuk] Ayuh rakan-rakan Pakatan 
Harapan kita bangunkan sebuah pentadbiran baharu secara bersama. Ibarat “cangkatnya 
sama kita daki, kalau lurahnya itu sama kita turuni. Kalau seliang bagai tebu, serumpun itu 
biar bagai serai. Kalau kita terapung sama hanyut, biarlah kita terendam sama basah. Kalau 
sambalnya, kuahnya sama-sama kita hirup, sambalnya biarlah sama-sama kita colek. Kalau 
kundurnya menjalar ke hulu, biar labunya menjalar ke hilir, pucuknya sama-sama kita getis, 
tangkainya sama-sama kita rasa”.  

Biarlah dalam membangunkan pentadbiran baharu ini, susah senang 
memperjuangkan bangsa, agama dan negara, kita dapat pertahankan secara bersama-
sama. 

Tuan Yang di-Pertua, sepanjang bahas Titah Diraja, lebih 80 pembahas rasanya 
tidak termasuk pencelahan. Hampir kedengaran tuntutan manifesto kepada kerajaan yang 
baharu yang baharu berusia 80 hari. Saya kira Tuan Yang di-Pertua, bab tuntut janji, bab 
melaksanakan manifesto, biarlah kami wakil rakyat Pakatan Harapan yang berjuang meminta 
kerajaan melaksanakan. Ini adalah kerana kami yang berjanji dengan pengundi, biar kami 
yang menuntut untuk melunaskan janji-janji kami. Bukannya orang lain yang tidak mengundi 
Pakatan Harapan, akan tetapi  tanpa segan silu menuntut janji-janji itu ditunaikan, walaupun 
kerajaan ini baharu berusia 80 hari, bukannya 80 bulan.  

Tuan Yang di-Pertua, saya suka menyentuh beberapa fokus sebagaimana yang 
disentuh sedikit oleh rakan-rakan kita daripada Batu Kawan dan Batang Lupar berkaitan 
masalah kemurungan di kalangan guru yang disifatkan cukup serius, termasuk kisah tragis 
seorang guru wanita berusia 36 tahun mengalami kemurungan yang ditemukan mati terjatuh 
dari tingkat lima disebabkan oleh bebanan kerja yang terlalu banyak.  

Saya yakin tiada siapa yang mampu memahami perubahan tingkah-laku 
kemurungan, tiada siapa yang mampu empati dengan tekanan dan kesihatan mental yang 
mereka lalui. Dengan 421,828 orang guru berhadapan dengan lebih lima juta pelajar, perlu 
ada personalia yang caring, trusting and understanding, dengan izin, dengan mereka.  

Maka sebab itu, peranan kaunselor Tuan Yang di-Pertua perlu dipertingkatkan, 
berhadapan dengan lebih 400,000 guru, hanya 300 kaunselor organisasi yang 
mengendalikan mereka. Daripada 10,400 kaunselor sekolah, hanya 3,231 kaunselor yang 
berdaftar sahaja yang memiliki sijil perakuan amalan yang telah berdaftar di bawah 
Kementerian Pembangunan Wanita, Keluarga dan Masyarakat.  

 

 



Timbalan Yang di-Pertua [Dato' Mohd Rashid Hasnon]: Terima kasih Yang. Berhormat Tumpat. Seterusnya saya ingin menjemput Yang Berhormat Sungai Besar. # 1950. 7.50 mlm. Tuan Muslimin bin Yahaya [Sungai Besar]: Bismillahi Rahmani Rahim. Assalamualaikum warahmatullahi wabarakatuh, salam sejahtera, selamat petang, dajia xiawu hao, vanakkam, mohon izin. Terima kasih kepada Tuan Yang di-Pertua atas peluang yang diberikan kepada saya untuk membahaskan Titah Seri Paduka Baginda Yang di-Pertuan Agong pada sidang pertama, penggal pertama Kerajaan Pakatan Harapan. Saya ingin mengucapkan terima kasih kepada Pakatan Harapan atas kepercayaan kepada saya menggalas cabaran Sungai Besar pada PRU14 yang lepas. Terima kasih juga kepada rakyat, pengundi Sungai Besar yang bersama saya dalam perjuangan, kudrat, semangat dan air mata untuk menawan Sungai Besar buat pertama kalinya dan terima kasih kepada jentera parti Pakatan Harapan Sungai Besar yang percaya ada sinar di hujung terowong untuk menghadiahkan satu kerusi Parlimen untuk Pakatan Harapan. Tuan Yang di-Pertua, Sungai Besar mengambil peluang membahas Usul Menjunjung Kasih Titah Diraja dalam pentadbiran baharu, kerajaan baharu, watak baharu sebuah Pakatan Harapan yang diimpikan oleh rakyat... [Tepuk] Ayuh rakan-rakan Pakatan Harapan kita bangunkan sebuah pentadbiran baharu secara bersama. Ibarat "cangkatnya sama kita daki, kalau lurahnya itu sama kita turuni. Kalau seliang bagai tebu, serumpun itu biar bagai serai. Kalau kita terapung sama hanyut, biarlah kita terendam sama basah. Kalau sambalnya, kuahnya sama-sama kita hirup, sambalnya biarlah sama-sama kita colek. Kalau kundurnya menjalar ke hulu, biar labunya menjalar ke hilir, pucuknya sama-sama kita getis, tangkainya sama-sama kita rasa". Biarlah dalam membangunkan pentadbiran baharu ini, susah senang memperjuangkan bangsa, agama dan negara, kita dapat pertahankan secara bersama- sama. Tuan Yang di-Pertua, sepanjang bahas Titah Diraja, lebih 80 pembahas rasanya tidak termasuk pencelahan. Hampir kedengaran tuntutan manifesto kepada kerajaan yang baharu yang baharu berusia 80 hari. Saya kira Tuan Yang di-Pertua, bab tuntut janji, bab melaksanakan manifesto, biarlah kami wakil rakyat Pakatan Harapan yang berjuang meminta kerajaan melaksanakan. Ini adalah kerana kami yang berjanji dengan pengundi, biar kami yang menuntut untuk melunaskan janji-janji kami. Bukannya orang lain yang tidak mengundi Pakatan Harapan, akan tetapi tanpa segan silu menuntut janji-janji itu ditunaikan, walaupun kerajaan ini baharu berusia 80 hari, bukannya 80 bulan. Tuan Yang di-Pertua, saya suka menyentuh beberapa fokus sebagaimana yang disentuh sedikit oleh rakan-rakan kita daripada Batu Kawan dan Batang Lupar berkaitan masalah kemurungan di kalangan guru yang disifatkan cukup serius, termasuk kisah tragis seorang guru wanita berusia 36 tahun mengalami kemurungan yang ditemukan mati terjatuh dari tingkat lima disebabkan oleh bebanan kerja yang terlalu banyak. Saya yakin tiada siapa yang mampu memahami perubahan tingkah-laku kemurungan, tiada siapa yang mampu empati dengan tekanan dan kesihatan mental yang mereka lalui. Dengan 421,828 orang guru berhadapan dengan lebih lima juta pelajar, perlu ada personalia yang caring, trusting and understanding, dengan izin, dengan mereka. Maka sebab itu, peranan kaunselor Tuan Yang di-Pertua perlu dipertingkatkan, berhadapan dengan lebih 400,000 guru, hanya 300 kaunselor organisasi yang mengendalikan mereka. Daripada 10,400 kaunselor sekolah, hanya 3,231 kaunselor yang berdaftar sahaja yang memiliki sijil perakuan amalan yang telah berdaftar di bawah Kementerian Pembangunan Wanita, Keluarga dan Masyarakat.